தவறிழைத்தவர் மீது நடவடிக்கை இல்லை. இது முதலமைச்சர் செய்யும் ஊழலை கண்டுகொள்ளாமல் இருக்க பரஸ்பர உடன் பாட்டோடு செயல்படுவதாக தெரிகிறது. லஞ்ச ஒழிப்புத் துறை முதலமைச்சரின் எடுபிடி துறையாக உள்ளது.மக்களை பற்றி கவலைப்படாமல் நாள்தோறும் தன்னை பாதுகாத்துக் கொள்வதும், தன் மீது கூறப்படும் குற்றச்சாட்டுகள் பதில் கூறுவதற்குமே முதலமைச்சர் தனது நேரத்தை செலவிடுகிறார். இரண்டு ஆண்டுகளாக உள்ளாட்சித் தேர்தல் நடைபெறவில்லை. இடைத் தேர்தல் அறிவிக்கவில்லை. தமிழ்நாட்டில் தேர்தல் நடந்தால் அதிமுகவின் முகத்திரை கிழித்து எறியப்படும் என்ற காரணத்தினால் மோடியோடு கைகோர்த்துக்கொண்டு இடைத் தேர்தலை தள்ளி வைத்துள்ளனர். தமிழ்நாட்டில் டெங்கு காய்ச்சல், பன்றிக் காய்ச்சல், மர்ம காய்ச்சல் பரவி வருகிறது. இதனை கட்டுப்படுத்த முறையான நடவடிக்கை இல்லை. ஆட்சியில் ஊழலை தவிர எதுவுமே நடைபெறவில்லை. தூத்துக்குடி துப்பாக்கிச்சூடு சம்பவத்தில் நீதிமன்றத்தை நாடி சிபிஐ விசாரணைக்கு வேண்டுமென மார்க்சிஸ்ட் கட்சி கேட்டதன் விளைவாக அந்த வழக்கை சிபிஐ விசாரணைக்கு மாற்றி உத்தரவிட்டுள்ளனர். 8 வழிச் சாலைக்கு எதிராக மார்க்சிஸ்ட் கட்சி நடத்திய போராட்டத்தின் விளைவாக ஆறு வழிச் சாலையாக மாற்றப்பட்டு உள்ளது. தற்போது அந்த திட்டம் வேண்டுமா என்று மறுபரிசீலனை செய்யும் அளவிற்கு சென்றுள்ளது. அதேபோல் கோவையில் பன்னாட்டு கம்பெனிக்கு தண்ணீர் விநியோக உரிமை கொடுக்கப்பட்டுள்ளது.